CELEX: 32016R1832
Language: lv
Date: 2016-10-17 00:00:00
Title: Komisijas Īstenošanas regula (ES) 2016/1832 (2016. gada 17. oktobris), ar ko attiecībā uz sabiedrības veselības aizsardzības prasībām par atliekām groza Lēmumā 2000/572/EK, Lēmumā 2007/777/EK un Regulā (ES) Nr. 206/2010 noteiktos sertifikātu paraugus gaļas izstrādājumu, gaļas produktu un apstrādātu kuņģu, pūšļu un zarnu, kā arī svaigas mājas nepārnadžu gaļas importam Savienībā (Dokuments attiecas uz EEZ)

18.10.2016   
            
            
               LV
            
            
               Eiropas Savienības Oficiālais Vēstnesis
            
            
               L 280/13
            
         KOMISIJAS ĪSTENOŠANAS REGULA (ES) 2016/1832
   (2016. gada 17. oktobris),
   ar ko attiecībā uz sabiedrības veselības aizsardzības prasībām par atliekām groza Lēmumā 2000/572/EK, Lēmumā 2007/777/EK un Regulā (ES) Nr. 206/2010 noteiktos sertifikātu paraugus gaļas izstrādājumu, gaļas produktu un apstrādātu kuņģu, pūšļu un zarnu, kā arī svaigas mājas nepārnadžu gaļas importam Savienībā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 9. panta 2. punkta b) apakšpunktu un 9. panta 4. punktu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (2), un jo īpaši tās 7. panta 2. punkta a) apakšpunktu,
   tā kā:
   
               (1)
            
            
               Komisijas Lēmumā 2000/572/EK (3) ir noteikti dzīvnieku veselības un sabiedrības veselības aizsardzības veterinārās sertifikācijas nosacījumi konkrētu gaļas izstrādājumu sūtījumu importam Savienībā no trešām valstīm. Tajā noteikts, ka šādiem sūtījumiem ir jābūt līdzi dzīvnieku un sabiedrības veselības sertifikātam, kurš atbilst paraugam II pielikumā (“veselības sertifikāts gaļas izstrādājumiem”).
            
         
               (2)
            
            
               Komisijas Lēmumā 2007/777/EK (4) ir noteikti dzīvnieku veselības un sabiedrības veselības aizsardzības nosacījumi gaļas produktu un apstrādātu kuņģu, pūšļu un zarnu sūtījumu importam Savienībā. Tajā noteikts, ka Savienībā drīkst importēt tikai sūtījumus, kas atbilst III pielikumā noteiktā dzīvnieku veselības un sabiedrības veselības aizsardzības sertifikāta parauga prasībām (“veselības sertifikāts gaļas produktiem un apstrādātām precēm”) un kam pievienots šāds sertifikāts.
            
         
               (3)
            
            
               Komisijas Regulā (ES) Nr. 206/2010 (5) ir noteiktas veterinārās sertifikācijas prasības svaigas zirgu dzimtas dzīvnieku gaļas, kas paredzēta lietošanai pārtikā, sūtījumu importēšanai Savienībā. Tajā noteikts, ka šādus sūtījumus var ievest tikai tad, ja tiem ir veterinārais sertifikāts, kas sagatavots saskaņā ar veterinārā sertifikāta “EQU” paraugu svaigai gaļai, izņemot maltu gaļu, kas iegūta no mājas nepārnadžiem (Equus caballus, Equus asinus un to krustojumiem), kā noteikts minētās regulas II pielikuma 2. daļā (“EQU sertifikāts”).
            
         
               (4)
            
            
               Ar Padomes Direktīvu 96/22/EK (6) aizliedz, cita starpā, no trešām valstīm importēt gaļu vai produktus, kas paredzēti lietošanai pārtikā un kas iegūti no dzīvniekiem, kuriem ievadītas konkrētas vielas, tostarp bēta agonisti. Šī direktīva atļauj no trešajām valstīm ievest vaislai paredzētus dzīvniekus vai reproduktīvi mazvērtīgus šķirnes dzīvniekus un šo dzīvnieku gaļu, ja tās sniedz garantijas, kas līdzvērtīgas vismaz minētajā direktīvā paredzētajām garantijām, kas noteiktas Direktīvas 96/23/EK (7) V nodaļas izpildei, kur aprakstīti pasākumi, kas veicami pārkāpuma gadījumā.
            
         
               (5)
            
            
               Direktīvā 96/23/EK noteikti pasākumi, lai uzraudzītu konkrētu vielu un atlieku grupu dzīvos dzīvniekos un dzīvnieku izcelsmes produktos. Tajā paredzēts, ka kaušanai paredzētu dzīvnieku un dzīvnieku izcelsmes produktu, kas paredzēti lietošanai pārtikā, imports ir atļauts tikai no tām trešām valstīm, kuru uzraudzības plānu ir apstiprinājusi Komisija.
            
         
               (6)
            
            
               Mājas nepārnadžus parasti neaudzē vienīgi gaļas ražošanai, un tie tiek nosūtīti kaušanai tikai to produktīvā mūža beigās. Savienībā zirgu dzimtas dzīvnieki tiek uzskatīti par produktīvajiem dzīvniekiem, ja vien saskaņā ar Eiropas Parlamenta un Padomes Direktīvu 2001/82/EK (8) tie nav neatgriezeniski izslēgti no to dzīvnieku kategorijas, kurus paredzēts nokaut, lai lietotu pārtikā.
            
         
               (7)
            
            
               Pēc revīzijas apmeklējumiem konkrētās trešās valstīs, kur tika konstatēti trūkumi, un lai nodrošinātu atbilstību Direktīvas 96/22/EK noteikumiem, ir nepieciešams pastiprināt garantijas attiecībā uz svaigas zirgu dzimtas dzīvnieku gaļas, kas paredzēta lietošanai pārtikā, gaļas izstrādājumu, kā arī no tiem iegūtu gaļas produktu un apstrādātu kuņģu, pūšļu un zarnu importu attiecībā uz Direktīvas 96/23/EK I pielikumā minēto vielu un atlieku un vielu grupu uzraudzību.
            
         
               (8)
            
            
               Tādējādi veselības sertifikāts gaļas izstrādājumiem, veselības sertifikāts gaļas produktiem un apstrādātām precēm un EQU sertifikāts būtu jāgroza tā, lai tie sniegtu vajadzīgās garantijas, ka preces, uz kurām tie attiecas, ja tās ir ražotas no mājas nepārnadžiem vai satur mājas nepārnadžu gaļu, ir ražotas no gaļas, kas atbilst prasībām, kuras izklāstītas attiecībā uz svaigas mājas nepārnadžu gaļas importu.
            
         
               (9)
            
            
               Tāpēc attiecīgi būtu jāgroza Lēmums 2000/572/EK, Lēmums 2007/777/EK un Regula (ES) Nr. 206/2010.
            
         
               (10)
            
            
               Lai novērstu traucējumus tirdzniecībā, tādu preču sūtījumu imports Savienībā, kuriem ir veselības sertifikāts gaļas izstrādājumiem, veselības sertifikāts gaļas produktiem un apstrādātām precēm un EQU sertifikāts, kas izdoti saskaņā ar Lēmumu 2000/572/EK, Lēmumu 2007/777/EK un Regulu (ES) Nr. 206/2010 pirms grozījumiem, kas izdarīti ar šo regulu, būtu jāatļauj pārejas periodā.
            
         
               (11)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Grozījums Lēmumā 2000/572/EK
   Lēmuma 2000/572/EK II pielikumu groza saskaņā ar šīs regulas I pielikumu.
   2. pants
   Grozījums Lēmumā 2007/777/EK
   Lēmuma 2007/777/EK III pielikumu groza saskaņā ar šīs regulas II pielikumu.
   3. pants
   Grozījums Regulā (ES) Nr. 206/2010
   Regulas (ES) Nr. 206/2010 II pielikuma 2. daļu groza saskaņā ar šīs regulas III pielikumu.
   4. pants
   Pārejas noteikumi
   1.   Pārejas periodā līdz 2017. gada 31. martam gaļas izstrādājumu sūtījumus, kuriem pievienots veselības sertifikāts gaļas izstrādājumiem, kas izsniegts saskaņā ar paraugu, kas noteikts Lēmuma 2000/572/EK II pielikumā pirms grozījumiem, kas izdarīti ar šo regulu, joprojām ir atļauts importēt Savienībā ar nosacījumu, ka sertifikāts izdots ne vēlāk kā 2017. gada 28. februārī.
   2.   Pārejas periodā līdz 2017. gada 31. martam gaļas produktu un apstrādātu kuņģu, pūšļu un zarnu sūtījumus, kuriem pievienots veselības sertifikāts gaļas produktiem un apstrādātām precēm, kas izsniegts saskaņā ar paraugu, kas noteikts Lēmuma 2007/777/EK III pielikumā pirms grozījumiem, kas izdarīti ar šo regulu, joprojām ir atļauts importēt Savienībā ar nosacījumu, ka sertifikāts izdots ne vēlāk kā 2017. gada 28. februārī.
   3.   Pārejas periodā līdz 2017. gada 31. martam svaigas zirgu dzimtas dzīvnieku gaļas, kas paredzēta lietošanai pārtikā, sūtījumus, kuriem EQU sertifikāts, kas izsniegts saskaņā ar paraugu, kas noteikts Regulas (ES) Nr. 206/2010 II pielikumā 2. daļā pirms grozījumiem, kas izdarīti ar šo regulu, joprojām ir atļauts importēt Savienībā ar nosacījumu, ka sertifikāts izdots ne vēlāk kā 2017. gada 28. februārī.
   5. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 17. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 18, 23.1.2003., 11. lpp.
   
   
      (2)  OV L 139, 30.4.2004., 55. lpp.
   
   
      (3)  Komisijas 2000. gada 8. septembra Lēmums 2000/572/EK, ar ko nosaka dzīvnieku veselības un sabiedrības veselības nosacījumus un veterināro sertifikāciju maltās gaļas un gaļas izstrādājumu ievešanai no trešām valstīm (OV L 240, 23.9.2000., 19. lpp.).
   
      (4)  Komisijas 2007. gada 29. novembra Lēmums 2007/777/EK, ar kuru paredz dzīvnieku veselības un sabiedrības veselības aizsardzības prasības un sertifikātu paraugus tādu gaļas produktu un apstrādātu kuņģu, pūšļu un zarnu importam no trešām valstīm, kas paredzēti lietošanai pārtikā, un ar kuru atceļ Lēmumu 2005/432/EK (OV L 312, 30.11.2007., 49. lpp.).
   
      (5)  Komisijas 2010. gada 12. marta Regula (ES) Nr. 206/2010, ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (OV L 73, 20.3.2010., 1. lpp.).
   
      (6)  Padomes 1996. gada 29. aprīļa Direktīva 96/22/EK par noteiktu hormonālas vai tireostatiskas iedarbības vielu un beta-agonistu lietošanas aizliegumu lopkopībā un par Direktīvu 81/602/EEK, 88/146/EEK un 88/299/EEK atcelšanu (OV L 125, 23.5.1996., 3. lpp.).
   
      (7)  Padomes 1996. gada 29. aprīļa Direktīva 96/23/EK, ar ko paredz pasākumus, lai kontrolētu noteiktas vielas un to atliekas dzīvos dzīvniekos un dzīvnieku izcelsmes produktos, un ar ko atceļ Direktīvu 85/358/EEK un Direktīvu 86/469/EEK, kā arī Lēmumu 89/187/EEK un Lēmumu 91/664/EEK (OV L 125, 23.5.1996., 10. lpp.).
   
      (8)  Eiropas Parlamenta un Padomes 2001. gada 6. novembra Direktīva 2001/82/EK par Kopienas kodeksu, kas attiecas uz veterinārajām zālēm (OV L 311, 28.11.2001., 1. lpp.).
   
      I PIELIKUMS
      Lēmuma 2000/572/EK II pielikumā dzīvnieku un sabiedrības veselības sertifikāta paraugā gaļas izstrādājumiem, kas paredzēti sūtīšanai uz Eiropas Savienību no trešām valstīm, II daļā sabiedrības veselības apliecinājumam pievieno šādu II.1.10. punktu:
      
         
                     “(2) [II.1.10.
                  
                  
                     ja tajos ir materiāli no mājas nepārnadžiem, gaļas izstrādājumu ražošanā izmantotā svaigā gaļa:
                     
                                 
                                    vai nu (2)
                              
                              
                                 [iegūta no mājas nepārnadžiem, kas tieši pirms kaušanas turēti vismaz sešus mēnešus vai kopš dzimšanas, ja tie kaušanas brīdī bijuši jaunāki par sešiem mēnešiem, vai kopš ievešanas kā produktīviem zirgu dzimtas dzīvniekiem no Eiropas Savienības dalībvalsts, ja importēti mazāk nekā sešus mēnešus pirms kaušanas, trešā valstī:
                                 
                                             a)
                                          
                                          
                                             kurā ievadīt mājas nepārnadžiem:
                                             
                                                         i)
                                                      
                                                      
                                                         tireostatiskas vielas, stilbēnus, stilbēna atvasinājumus, to sāļus un esterus, estradiolu 17β un tā esterveida atvasinājumus ir aizliegts;
                                                      
                                                   
                                                         ii)
                                                      
                                                      
                                                         citas vielas, kurām ir estrogēna, androgēna vai gestagēna iedarbība, un beta-agonistus ir atļauts tikai:
                                                         
                                                                     —
                                                                  
                                                                  
                                                                     terapeitiskai lietošanai, kā definēts Direktīvas 96/22/EK 1. panta 2. punkta b) apakšpunktā, ja to dara saskaņā ar minētās direktīvas 4. panta 2. punktu, vai
                                                                  
                                                               
                                                                     —
                                                                  
                                                                  
                                                                     zootehniskai lietošanai, kā definēts Direktīvas 96/22/EK 1. panta 2. punkta c) apakšpunktā, ja to dara saskaņā ar minētās direktīvas 5. pantu; un
                                                                  
                                                               
                                                   
                                       
                                             b)
                                          
                                          
                                             kurā vismaz sešus mēnešus pirms dzīvnieku kaušanas, bijis Direktīvas 96/23/EK I pielikumā minēto vielu un atlieku grupu pārraudzības plāns, kas attiecas uz zirgu dzimtas dzīvniekiem, kuri dzimuši trešā valstī un ievesti tanī, un kas ir apstiprināts saskaņā ar Direktīvas 96/23/EK 29. panta 1. punkta ceturto daļu;]]
                                          
                                       
                           
                                 
                                    un/vai (2)
                              
                              
                                 [importēta no Eiropas Savienības dalībvalsts.]]”
                              
                           
               
   
   
      II PIELIKUMS
      Lēmuma 2007/777/EK III pielikumā dzīvnieku veselības un sabiedrības veselības aizsardzības sertifikāta paraugā attiecībā uz noteiktiem gaļas produktiem un apstrādātiem kuņģiem, pūšļiem un zarnām, ko paredzēts ievest Eiropas Savienībā no trešām valstīm, II daļā sabiedrības veselības apliecinājumam pievieno šādu II.2.10. punktu:
      
         
                     “(2) II.2.10.
                  
                  
                     ja svaigā gaļā, kuņģos, pūšļos un zarnās, kas izmantoti gaļas izstrādājumu un/vai apstrādātu kuņģu, pūšļu un zarnu ražošanā, sastāvā ir mājas zirgu dzimtas dzīvnieku materiāli,
                     
                                 (2) vai nu
                                 
                              
                              
                                 [tā/tie/tās iegūta(-i),(-as) no mājas zirgu dzimtas dzīvniekiem, kas tieši pirms kaušanas turēti vismaz sešus mēnešus vai kopš dzimšanas, ja tie kaušanas brīdī bijuši jaunāki par sešiem mēnešiem, vai kopš ievešanas kā produktīviem zirgu dzimtas dzīvniekiem no Eiropas Savienības dalībvalsts, ja importēti mazāk nekā sešus mēnešus pirms kaušanas, trešā valstī:
                                 
                                             a)
                                          
                                          
                                             kurā ievadīt mājas zirgu dzimtas dzīvniekiem:
                                             
                                                         i)
                                                      
                                                      
                                                         tireostatiskas vielas, stilbēnus, stilbēna atvasinājumus, to sāļus un esterus, estradiolu 17β un tā esterveida atvasinājumus ir aizliegts;
                                                      
                                                   
                                                         ii)
                                                      
                                                      
                                                         citas vielas, kurām ir estrogēna, androgēna vai gestagēna iedarbība, un beta-agonistus ir atļauts tikai:
                                                         
                                                                     —
                                                                  
                                                                  
                                                                     terapeitiskai lietošanai, kā definēts Direktīvas 96/22/EK 1. panta 2. punkta b) apakšpunktā, ja to dara saskaņā ar minētās direktīvas 4. panta 2. punktu, vai
                                                                  
                                                               
                                                                     —
                                                                  
                                                                  
                                                                     zootehniskai lietošanai, kā definēts Direktīvas 96/22/EK 1. panta 2. punkta c) apakšpunktā, ja to dara saskaņā ar minētās direktīvas 5. pantu; un
                                                                  
                                                               
                                                   
                                       
                                             b)
                                          
                                          
                                             kurā vismaz sešus mēnešus pirms dzīvnieku kaušanas, bijis Direktīvas 96/23/EK I pielikumā minēto vielu un atlieku grupu pārraudzības plāns, kas attiecas uz zirgu dzimtas dzīvniekiem, kuri dzimuši trešā valstī un ievesti tanī, un kas ir apstiprināts saskaņā ar Direktīvas 96/23/EK 29. panta 1. punkta ceturto daļu.]
                                          
                                       
                           
                                 (2) un/vai
                                 
                              
                              
                                 [tā/tie/tās importēta(-i),(-as) no Eiropas Savienības dalībvalsts.]”
                              
                           
               
   
   
      III PIELIKUMS
      Regulas (ES) Nr. 206/2010 II pielikuma 2. daļā, veterinārā sertifikāta “EQU” paraugā attiecībā uz tādu svaigu gaļu, izņemot maltu gaļu, kas iegūta no mājas nepārnadžiem (Equus caballus, Equus asinus un to krustojumiem), II daļā sabiedrības veselības apliecinājuma II.1.7. punktu aizstāj ar šādu:
      
         
                     “II.1.7.
                  
                  
                     gaļa iegūta no mājas nepārnadžiem, kas tieši pirms kaušanas turēti vismaz sešus mēnešus vai kopš dzimšanas, ja tie kaušanas brīdī bijuši jaunāki par sešiem mēnešiem, vai kopš ievešanas kā produktīviem zirgu dzimtas dzīvniekiem no Eiropas Savienības dalībvalsts, ja importēti mazāk nekā sešus mēnešus pirms kaušanas, trešā valstī:
                     
                                 a)
                              
                              
                                 kurā ievadīt mājas nepārnadžiem:
                                 
                                             i)
                                          
                                          
                                             tireostatiskas vielas, stilbēnus, stilbēna atvasinājumus, to sāļus un esterus, estradiolu 17β un tā esterveida atvasinājumus ir aizliegts;
                                          
                                       
                                             ii)
                                          
                                          
                                             citas vielas, kurām ir estrogēna, androgēna vai gestagēna iedarbība, un beta-agonistus ir atļauts tikai:
                                             
                                                         —
                                                      
                                                      
                                                         terapeitiskai lietošanai, kā definēts Direktīvas 96/22/EK 1. panta 2. punkta b) apakšpunktā, ja to dara saskaņā ar minētās direktīvas 4. panta 2. punktu, vai
                                                      
                                                   
                                                         —
                                                      
                                                      
                                                         zootehniskai lietošanai, kā definēts Direktīvas 96/22/EK 1. panta 2. punkta c) apakšpunktā, ja to dara saskaņā ar minētās direktīvas 5. pantu; un
                                                      
                                                   
                                       
                           
                                 b)
                              
                              
                                 kurā vismaz sešus mēnešus pirms dzīvnieku kaušanas, bijis Direktīvas 96/23/EK I pielikumā minēto vielu un atlieku grupu pārraudzības plāns, kas attiecas uz zirgu dzimtas dzīvniekiem, kuri dzimuši trešā valstī un ievesti tanī, un kas ir apstiprināts saskaņā ar Direktīvas 96/23/EK 29. panta 1. punkta ceturto daļu;”.